Bahromjon Aʼloyev. Bahromjon Joʻraboyevich Aʼloyev – oʻzbek diplomati, filolog. Oʻzbekistonning Fransiya, Portugaliya, Qatar, Quvayt va Iroq davlatlaridagi sobiq elchisi. Biografiyasi. 1963-yil 20-aprelda Namangan viloyatida tugʻilgan. Filologiya fanlari nomzodi. Favqulodda va muxtor elchi diplomatik martabasiga ega. Fransuz va ingliz tillarini biladi. Maʼlumoti. 1980—1985 – Toshkent davlat chet tillar instituti talabasi. 1985—1989 – Moskva davlat chet tillar instituti magistranti. 1994—1995 – Yevropa Ittifoqi dasturi doirasida Fransiyaning korxonalarni boshqarish instituti va Ruan shahridagi Oliy savdo maktabida maxsus kurslar tinglovchisi. 1997—1998 – Parij xalqaro diplomatiya akademiyasi tinglovchisi. Mehnat faoliyati. 1989—1990 – Toshkent davlat chet tillar institutida fransuz tili oʻqituvchisi. 1990—1993 – Harbiy xizmat. 1993—1995 – Oʻzbekiston davlat jahon tillari universitetida katta oʻqituvchi. 1995—1996 – Oʻzbekiston Respublikasi Tashqi ishlar vazirligi Yevropa mamlakatlari bilan hamkorlik boshqarmasida uchinchi kotib. 1996—1999 – Oʻzbekiston Respublikasining Fransiyadagi elchixonasida uchinchi kotib. 1999—2001 – Oʻzbekiston Respublikasi Tashqi ishlar vazirligi Yevropa mamlakatlari bilan hamkorlik boshqarmasida birinchi kotib. 2001—2006 – Oʻzbekiston Respublikasining Belgiya Qirolligidagi elchixonasida birinchi kotib, maslahatchi. 2006—2008 – Oʻzbekiston Respublikasi Tashqi ishlar vazirligi MDH mamlakatlari va Rossiya Federatsiyasi bilan hamkorlik boshqarmasi boshligʻi. 2008—2012 – Oʻzbekiston Respublikasining Fransiyadagi favqulodda va muxtor elchisi. 2009—2012 – Oʻzbekiston Respublikasining Portugaliya Respublikasidagi favqulodda va muxtor elchisi. 2012—2014 – Oʻzbekiston Respublikasi Tashqi ishlar vazirligi Yevropa mamlakatlari bilan hamkorlik boshqarmasi boshligʻi. 2014—2016 – Oʻzbekiston Respublikasining Quvayt davlatidagi elchixonasi maslahatchisi. 2016—2022 – Oʻzbekiston Respublikasining Quvayt davlatidagi favqulodda va muxtor elchisi. 2018—2022 – Oʻzbekiston Respublikasining Qatar davlatidagi favqulodda va muxtor elchisi. 2019—2022 – Oʻzbekiston Respublikasining Iroq Respublikasidagi favqulodda va muxtor elchisi. 2022-yil 14-noyabrdan 2023-yil 29-dekabrgacha Oʻzbekiston Respublikasi Tashqi ishlar vazirining oʻrinbosari. 2023-yil 29-dekabrdan Oʻzbekiston Respublikasi Tashqi ishlar vazirining birinchi oʻrinbosari. Oilasi. Oilali. Ikki nafar farzandi bor. Mukofotlari. 2024-yil 24-avgustda Sodiq xizmatlari uchun medali bilan mukofotlangan.